מוריס שפרד

ג'ון מוריס שפרד (באנגלית: John Morris Sheppard; 28 במאי 1875 – 9 באפריל 1941) היה חבר בית הנבחרים וסנאטור מטעם המפלגה הדמוקרטית שייצג את טקסס בקונגרס. הוא היה מחברו של התיקון ה-18 לחוקת ארצות הברית (האוסר על מכירת משקאות חריפים) והציג אותו בסנאט, ולכן כונה "אבי חוק היובש הלאומי".

 ביוגרפיה 
 ראשית חייו 
שפרד נולד ב-28 במאי 1875 במחוז מוריס שבמזרח טקסס, הבכור מבין שבעת ילדיהם של עורך הדין , שלימים היה לשופט ולחבר בית הנבחרים של ארצות הברית, ושל אשתו מרגרט אליס אדינס.

מצד אמו מרגרט היה שפרד צאצא ישיר של רוברט מוריס (1734–1806) מפילדלפיה, אחד המממנים של המהפכה האמריקאית, שחתם על הצהרת העצמאות, על תקנון הקונפדרציה ועל חוקת ארצות הברית.

 השכלה 
שפרד קיבל תואר ראשון מאוניברסיטת טקסס באוסטין בשנת 1895 ותואר במשפטים מבית הספר למשפטים של האוניברסיטה בשנת 1897.
במהלך לימודיו הצטרף לכנסייה המתודיסטית והתיידד עם שני חברים לכיתה – פאט מוריס נף, לימים מושל טקסס, וטום קונלי, לימים סנאטור. בשנת 1898 קיבל תואר LL.M מבית הספר למשפטים באוניברסיטת ייל.

לאחר מכן החל לעסוק בעריכת דין יחד עם אביו בעיר פיטסבורג, טקסס, ולאחר מכן בעיר טקזקנה.

 שירות ציבורי 
בשנת 1902 נבחר שפרד מטעם המפלגה הדמוקרטית לבית הנבחרים של ארצות הברית, כדי למלא את מקומו של אביו שנפטר. הוא החזיק במושב זה עד לשנת 1913, אז נבחר על ידי בית המחוקקים של טקסס לכהן בסנאט של ארצות הברית.

בשנת 1914, בעת שכיהן כסנאטור, היה חבר בוועדה המרכזית של הכנס הארצי הראשון ל"שיפור הגזע" (Race Betterment Conference), כנס בתחום האיגניקה שנערך בסנטוריום של באטל קריק. הוא שימש כמצליף הסיעה הדמוקרטית בין השנים 1929–1933.

בבחירות לנשיאות 1928, נטשו מצביעי טקסס הדמוקרטיים את מועמד מפלגתם אל סמית', מושל ניו יורק וקתולי, והצביעו לרפובליקני הרברט הובר.

בקיץ 1929 ארגנה הגברת הראשונה לו הובר מסיבות תה לנשות חברי הקונגרס, והזמינה גם את ג'סי דה פריסט, רעייתו של חבר הקונגרס השחור הראשון במאה ה־20. שפרד היה בין המתנגדים להזמנה זו ואמר: 

שפרד המשיך לכהן בסנאט עד מותו בוושינגטון די. סי. ב-9 באפריל 1941. לאחר מותו התמודד חבר בית הנבחרים לינדון ג'ונסון בבחירות המיוחדות למושב שהתפנה, אך הפסיד למושל וילברט או'דניאל.

 פעילות חקיקתית 
כסנאטור, תמך שפרד ברפורמות פרוגרסיביות כגון קידום אשראי לחקלאים, חקיקת חוקים נגד עבודת ילדים, וחיזוק חוקי ההגבלים העסקיים. הוא היה גם תומך נלהב בזכות הבחירה לנשים. עם זאת, הוא תמך בשימור ההפרדה הגזעית בדרום ובשלילת זכויות ההצבעה מהאפרו-אמריקאים.

 חוק היובש 
במהלך כהונתו היה שפרד תומך מרכזי בתנועת ההתנזרות מאלכוהול. הוא סייע לנסח את חוק וב–קניון (1913) שעסק בהגבלת משלוח משקאות חריפים בין מדינות, חיבר את "חוק שפרד בון־דריי" (1916) שהטיל איסור על אלכוהול במחוז קולומביה, והגיש את ההצעה לתיקון ה־18 לחוקה – אשר קבע את האיסור הלאומי על אלכוהול. הוא גם השתתף בכתיבת "חוק וולסטד", שקבע את דרכי האכיפה של היובש.

עם זאת, בתקופת היובש התגלתה במרעה שבבעלותו מזקקה לא חוקית שהפיקה כ־130 גלון של ויסקי מדי יום.

כאשר הסנאטור ג'ון בליין מוויסקונסין הציע את התיקון ה־21 לביטול היובש, ניהל שפרד פיליבסטר שנמשך שמונה שעות וחצי. אף לא סנאטור אחד שתמך ביובש לא הצטרף אליו, והוא נאלץ לוותר — ההצעה עברה ברוב של 63 מול 23.

 חוק שפרד–טאונר (1921) 
יחד עם , יזם שפרד את חוק שפרד–טאונר למען הגנה על אמהות וילדים. החוק סיפק מימון פדרלי משותף למדינות לשם הקטנת תמותת אמהות ותינוקות. המימון כלל: הכשרת מיילדות, אחיות מבקרות לנשים הרות ולאימהות, הפצת מידע תזונתי ובריאותי, ופתיחת מרפאות לנשים ולילדים.

 חוק איגודי האשראי הפדרליים (1934) 
שפרד וחבר הקונגרס  נחשבים ל"אבות חוק איגודי האשראי הפדרליים". שפרד היה מחבר החוק. כאשר הצעת החוק נתקעה בבית הנבחרים, ביקש מהסנאט לאשר אותה פה אחד וללא קריאה נוספת — והיא אכן עברה פה אחד.

איגוד האשראי "מוריס שפרד" בעיר טקזקנה נקרא על שמו, בעוד שסניף האיגודים המקומי נקרא על שם חבר הקונגרס פטמן.

 חיים אישיים 
ב־1 בדצמבר 1909 נשא שפרד לאישה את לוסיל סנדרסון. נולדו להם שלוש בנות: סוזן, לוסיל וג'נט. צאצאיהם כללו פוליטיקאים אחדים: נכדם קוני מאק השלישי – חבר קונגרס וסנאטור רפובליקני מפלורידה, נינם  – חבר קונגרס רפובליקני מפלורידה. נכדיהם האחרים, ריצ'רד שפרד ארנולד ומוריס שפרד "בז" ארנולד, כיהנו כשופטים פדרליים בבית המשפט לערעורים של המחוז השמיני — האחים היחידים שכיהנו בו־זמנית בערכאה פדרלית לערעורים. בית המשפט הפדרלי בליטל רוק נקרא על שם ריצ'רד ארנולד. מוריס ארנולד ממשיך לכהן כשופט בכיר באותו בית משפט.

 מותו 
שפרד נפטר במהלך כהונתו, כתוצאה מדימום מוחי, ב־9 באפריל 1941 בוושינגטון הבירה. הוא נקבר בבית העלמין הילקרסט בעיר טקזקנה, טקסס. אנדרו ג'קסון יוסטון מונה במקומו לסנאט עד לקיום בחירות מיוחדות.

שנה לאחר מותו נישאה אלמנתו, לוסיל סנדרסון שפרד, לסנאטור טום קונלי, גם הוא מטקסס. כאשר נפטרה בשנת 1980, נקברה לצד בעלה הראשון מוריס שפרד בבית העלמין הילקרסט.

 הנצחתו 
בסיס חיל האוויר שפרד בעיר ויצ'יטה פולס, טקסס, נקרא על שמו.

 קישורים חיצוניים 




קטגוריה:אמריקאים ילידי טקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטקסס
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית מטקסס
קטגוריה:אמריקאים שנולדו ב-1875
קטגוריה:אמריקאים שנפטרו ב-1941